Su treninu antigu
(2003)

Ammento ancor’e cando in pizinnia
Dae Jerzu partende continu
Unu bellu fantasticu Treninu
Direttu in sa bezza ferrovia

Lassend ‘e segusu un’enorme iscia
De fumu annebbiadu su terrinu
Puru si oe non passed vicinu
Deo sempre presente lu tenia.

Custu bellu treninu leggendariu
Alimentadu a linna e calvone
Chi de tirare non fit mai stufu

Tiraiada subra ‘e su binariu
Trasportende ogni spezie de vagone
Continu cun su sou ciufu-ciufu.